Pravo na informacije i pravno sredstvo 51

POGLAVLJE IX. 53

Međunarodna suradnja 53

POGLAVLJE X. 54

Financijske odredbe 54

POGLAVLJE XI. 57

Završne odredbe 57

ZAKONODAVNI FINANCIJSKI IZVJEŠTAJ 62

OBRAZLOŽENJE

1. KONTEKST PRIJEDLOGA

•Razlozi i ciljevi prijedloga

Ovaj prijedlog uredbe o sigurnosti potrošačkih proizvoda u skladu je s Novom strategijom za potrošače iz 2020. kojoj je cilj: i. ažurirati i modernizirati opći okvir za sigurnost neprehrambenih potrošačkih proizvoda, ii. očuvati svoju ulogu sigurnosne mreže za potrošače, iii. prilagoditi odredbe izazovima povezanima s novim tehnologijama i internetskom prodajom i iv. osigurati ravnopravne uvjete tržišnog natjecanja za poduzeća. Iako će se prijedlogom zamijeniti Direktiva 2001/95/EZ o općoj sigurnosti proizvoda, ona će se nastaviti primjenjivati na proizvedene neprehrambene potrošačke proizvode. Predloženom uredbom osigurat će se kontinuitet s Direktivom o općoj sigurnosti proizvoda na sljedeći način: i. njome se zahtijeva da potrošački proizvodi budu „sigurni”, ii. utvrđuju se određene obveze za gospodarske subjekte i iii. sadržava odredbe za razvoj normi kojima se podupire opći sigurnosni zahtjev. Njome se usklađuju i pravila o nadzoru tržišta za proizvode koji nisu obuhvaćeni područjem primjene zakonodavstva EU-a o usklađivanju („neusklađeni proizvodi”) s pravilima koja se primjenjuju na proizvode obuhvaćene područjem primjene zakonodavstva EU-a o usklađivanju („usklađeni proizvodi”) kako je utvrđeno u Uredbi (EU) 2019/1020. Stoga se predloženom uredbom žele ažurirati postojeća pravila iz Direktive 2001/95/EZ kako bi se osigurala sigurnosna mreža za sve proizvode i istodobno osiguralo da se sustavom postiže veća dosljednost između usklađenih i neusklađenih proizvoda.

Revizija Direktive o općoj sigurnosti proizvoda i Uredbe (EZ) br. 765/2008 utvrđena je već 2011. u Aktu o jedinstvenom tržištu kao ključna mjera „za veću sigurnost proizvoda koji su stavljeni u slobodni promet u EU-u koja se postiže većom usklađenosti i učinkovitijom provedbom pravila o sigurnosti proizvoda i nadzoru tržišta”. Takva je revizija predložena 2013. u paketu koji uključuje reviziju obaju pravnih instrumenata radi uvođenja jedinstvenog zakonodavnog okvira za usklađene i neusklađene proizvode. Smatralo se da su preklapanja pravila o nadzoru tržišta i obveza gospodarskih subjekata utvrđenih u različitim propisima EU-a (Direktiva o općoj sigurnosti proizvoda, Uredba (EZ) br. 765/2008 i sektorsko zakonodavstvo EU-a o usklađivanju) dovela do zbunjenosti gospodarskih subjekata i nacionalnih tijela te da su smanjila učinkovitost aktivnosti nadzora tržišta u EU-u. Došlo je do zastoja u pregovorima o donošenju predloženog paketa te je prijedlog na kraju povučen. U međuvremenu, Komisija je 2017. na temelju komunikacije iz 2015. Poboljšanje jedinstvenog tržišta: više prilika za ljude i poduzeća donijela prijedlog revizije Uredbe (EZ) br. 765/2008 kako bi se povećala sukladnost proizvoda i poduprlo izvršavanje zakonodavstva EU-a o usklađivanju u području proizvoda, kao dio „paketa o robi”, npr. paket inicijativa za osiguravanje boljeg funkcioniranja jedinstvenog tržišta robe. To je 2019. dovelo do donošenja Uredbe (EU) 2019/1020.

• Dosljednost s postojećim odredbama politike u tom području